OzLabs/hebrew-wiki-articles huggingface dataset:
רפל קוז'אווה

רפל מאצ'יי קוז'אווה ( נולד ב-29 בינואר 1993, בוויירושוב שבפולין) הוא כדורגלן פולני המשחק בנבחרת פולין. הוא משחק בפוגון שצ'צ'ין בליגת העל הפולנית.

==קריירה==
קוז'אווה החל את הקריירה שלו במועדוני הנוער של סוקול סוויבה, מארצ'ינקי קמפנו וגורניק זאבז'ה אשר בפולין.

ב-1 ביולי 2011, העפיל לקבוצת הבוגרים של גורניק זאבז'ה. ב-4 באוגוסט 2012, הושאל קוז'אווה לקבוצת ŻKS רו ריבניק, ששיחקה באותה התקופה בליגה השלישית בפולין. קוז'אווה עורר התפעלות בקרב מאמנו שהחליט לנסות לשלבו בהרכב הפותח של הקבוצה, וב-8 בספטמבר 2012 הופיע לראשונה בהרכב הפותח של הקבוצה נגד טור טורק. ב-13 באוקטובר 2012, הבקיע קוז'אווה את שערו הראשון במדי קבוצתו נגד רוזוואח קטוביץ. באותה העונה הקבוצה סיימה במקום הראשון בטבלת הליגה ועלתה לליגת המשנה בפולין, לעומת זאת במהלך העונה, הבקיע קוז'אווה שלושה שערים ובישל 11 שערים. לרוע מזלו הוא הושאל בשנית לקבוצת ŻKS רו ריבניק למשך חצי שנה. ב-13 ביולי 2013, כבש קוז'אווה את שערו הראשון במסגרת הגביע הפולני נגד אודרה אופולה. בשל חילופי המאמנים בקבוצת גורניק זאבז'ה, הוחלט שלא לשחרר את קוז'אווה ולתת לו הזדמנות לשחק בליגת העל הפולנית.

ב-16 בפברואר 2014, הופיע לראשונה במדי קבוצתו נגד זגלביה לובין במסגרת הליגה. לרוע מזלו של קוז'אווה, הוא מיעט לשחק במדי הקבוצה, ובנוסף קבוצתו ירדה ליגה באותה העונה. ב-14 במאי 2016, כבש קוז'אווה את שערו הראשון במדי הקבוצה במחזור האחרון של הליגה נגד ל.ק.ס. נצצ'ה, לאחר שקבוצתו שבה חזרה לליגת העל הפולנית. ב-10 באוגוסט 2016, קיבל קוז'אווה הזדמנות לשחק נגד לגיה ורשה במסגרת הגביע הפולני, ואפילו הבקיע את שער השוויון במשחק. המשחק הסתיים בתוצאה 3-2, לטובת קבוצתו של קוז'אווה. בזכות היכולת שלו, זכה קוז'אווה להפוך לשחקן שמשחק באופן שגרתי בקבוצה, ובאותה העונה שיחק קוז'אווה כ-33 הופעות בהן כבש ארבע שערים ובישל 11 שערים. וכמו כן בעונה שלאחר מכן הפך קוז'אווה למלך הבישולים בליגה הפולנית, ואף נטל חלק בהובלת את הקבוצה למקום הרביעי בטבלת הליגה ועד לחצי גמר הגביע הפולני; בעודו הבקיע ארבעה שערים ובישל 22 שערים בכל המסגרות. ב-6 באוגוסט 2018, חתם בקבוצת אמיין מליגת העל הצרפתית.

== נבחרת לאומית ==
קוז'אווה זומן לראשונה לנבחרת פולין בנובמבר 2017, בשביל ליטול חלק ממשחקי הידידות, על ידי אדם נבאלקה. וב-13 בנובמבר 2013, עלה מהספסל בדקה ה83' נגד נבחרת מקסיקו. וב-23 במרץ 2018, זכה לשחק במדי הנבחרת בהפסד לנבחרת ניגריה. קוז'אווה המשיך להפגין יכולת חיובית ואף נכלל לסגל במונדיאל 2018. קוז'אווה שיחק אך ורק במשחק האחרון נגד נבחרת יפן בשלב הבתים, לאחר שקבוצתו הודחה מהטורניר, וקוז'אווה אף בישל באותו המשחק שהסתיים בתוצאה 1-0 לטובת נבחרת פולין.

==קישורים חיצוניים==

קטגוריה:כדורגלנים פולנים
קטגוריה:פולנים שנולדו ב-1993
קטגוריה:כדורגלני אסביירג
קטגוריה:כדורגלני מיטיולן
קטגוריה:כדורגלני אמיין
קטגוריה:כדורגלני גורניק זאבז'ה
קטגוריה:כדורגלני פוגון שצ'צ'ין
ברוניי במשחקים האולימפיים לנוער

ברוניי משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער ברוניי לא זכה במדליה אולימפית לנוער.

==השתתפות במשחקים==
===משחקי הקיץ===
המשלחת הראשונה של ברוניי למשחקים האולימפיים לנוער הייתה לאולימפיאדת הנוער סינגפור וכללה שלושה ספורטאים שהתחרו בשני ענפי ספורט, אתלטיקה ושחייה. ספורטאי המשלחת לא הגיעו להישגים משמעותיים. המשלחת לאולימפיאדת הנוער נאנג'ינג מנתה שלושה ספורטאים שהתחרו בשני ענפים, אתלטיקה וסיף. בדומה לאולימפיאדת הנוער סינגפור, ספורטאי המשלחת לא הגיעו להישגים משמעותיים.

==ראו גם==
* ברוניי במשחקים האולימפיים
* ברוניי במשחקים הפאראלימפיים

קטגוריה:ברוניי: ספורט
קטגוריה:מדינות במשחקים האולימפיים לנוער
יום התרגום הבין-לאומי

הירונימס, מתרגם הוולגטה בציורו של [[דומניקו גירלנדיו|טקסט=]]
יום התרגום הבין-לאומי מצוין כל שנה ב-30 בספטמבר, ביום מותו של הירונימוס, מתרגם התנ"ך. מי שנחשב פטרון המתרגמים. היום מצוין על ידי הפדרציה הבינלאומית של המתרגמים, מאז שהוקמה ב-1953. הפדרציה קידמה את הרעיון להכרה ביום התרגום כיום רשמי, על מנת להדגיש את הערך של התרגום לציבור הרחב, להלל את עבודתו של המתרגם, ולהכיר בחשיבותו של המקצוע בעולם. ביום התרגום הבינלאומי נערכים כנסים אירועים וסימפוזיונים העוסקים בתרגום על היבטיו השונים.

== החלטת האו"ם ==
ב-24 במאי 2017, העצרת הכללית של האומות המאוחדות הכריזה על ה-30 ספטמבר כיום התרגום הבינלאומי מתוך הכרה בתפקידו של המתרגם המקצועי בחיבור בין האומות. עשר מדינות – אזרבייג'ן, בנגלדש, בלארוס, קוסטה ריקה, קובה, אקוודור, פרגוואי, קטר, טורקיה, טורקמניסטן, ווייטנאם –  חתומות על טיוטת החלטה שמספרה A/71/L.68. ההחלטה נותנת דגש לחשיבות של רב לשוניות וגוון באופן כללי. למתורגמנים, יש תפקיד משמעותי ביישום מטרות הפיתוח בר קיימא, בקידום פתיחות, שוויון ודיאלוג, ובקידום הבהירות והאקלים החיובי בתקשורת הבינלאומית.

כמו כן מספר ארגונים תמכו בהחלטה: האיגוד הבינלאומי של מתורגמני כנסים, פדרציית המתרגמים הבינלאומית, Red T (ארגון מתרגמים באזורי קונפליקט) והאיגוד העולמי של מתורגמני שפת הסימנים.

== קישורים חיצוניים ==

*[https://undocs.org/en/A/71/L.68 נוסח החלטת עצרת האו"ם A/71/L.68]
*[http://www.un.org/en/events/translationday/index.shtml אתר האו"ם ליום התרגום הבינלאומי]

== הערות שוליים ==

קטגוריה:אירועים בחודש ספטמבר
קטגוריה:תרגום
קטגוריה:ימי מודעות
קטגוריה:מועדי האומות המאוחדות
קטגוריה:מועדים בין-לאומיים
אהבה בתוכי

"אהבה בתוכי" הוא סינגל שהוקלט על ידי הזמרת הישראלית שרית חדד. השיר יצא לאור ב-2 במרץ 2009, כסינגל השני מתוך אלבומה ה-18 מרוץ החיים, תחת חסותה של חברת התקליטים הד ארצי.

השיר נכנס הגיע למקום השני ברוב מצעדי הפזמונים בארץ, ביניהם במדיה פורסט, רדיו ירושלים, רשת ג', רדיו דרום ורדיו קול רגע.

== רקע וכתיבה ==
השיר נכתב על ידי יוסי בן דוד, הולחן על ידי חריסטוס דנטיס, הלחן המקורי של השיר הוא של הזמרת פגי זינה והשיר נקרא 'Trexe' והופק על ידי יעקב למאי וטל שגב. השיר הוא מעין בלדה המשלבת בתוכה את סגנון הפופ, ומספרת בתוכה סיפור על אהבה שמייסרת את שרית חדד עצמה.

בנוסף לכך, זכה השיר בישראל להצלחה רבה כאשר קיבל את תואר ה"פלטינה" 50,000 עותקים, הורדות סלולריות.

== וידאו קליפ ==
הוידאו קליפ המלא שצולם עבור השיר, פורסם לראשונה ביוטיוב ב-26 באוגוסט 2010. בקליפ ניתן לראות את שרת חדד, כשהיא על במה, וכמה מסכים אשר ניצבים מאחוריה מציגים להבות של אש, שמדמים את האהבה ה-"שורפת", עליה חדד מדברת.

נכון ל-11 באוגוסט 2018, מונה הצפיות של הקליפ והאודיו שפורסמו עבור השיר, עומדים על קרוב למיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2009
קטגוריה:סינגלים מ-2009
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי יוסי בן דוד
קטגוריה:שירים שהופקו על ידי טל שגב
קטגוריה:שירים שהופקו על ידי יעקב למאי
קטגוריה:סינגלים בהוצאת הד ארצי
האיטי במשחקים האולימפיים לנוער

האיטי משתתפת במשחקים האולימפיים לנוער מאז היווסדם באולימפיאדת הנוער סינגפור (2010). האיטי החלה להשתתף במשחקי החורף החל מאולימפיאדת הנוער לוזאן (2020). לאורך השנים צברו ספורטאי הנוער מהאיטי מדליית כסף יחידה בענף הכדורגל

==השתתפות במשחקים==
===משחקי הקיץ===
המשלחת הראשונה של האיטי למשחקים האולימפיים לנוער הייתה לאולימפיאדת הנוער סינגפור והייתה משלחת הגדולה ביותר שהאיטי שלחה עד כה. המשלחת כללה 22 ספורטאים שהתחרו בארבעה ענפי ספורט. המשלחת זכתה במדליית כסף יחידה. נבחרת נערים בכדורגל זכתה במדליית כסף בטורניר לאחר שהפסידה לבוליביה. ספורטאי המשלחת העפילו לרבע הגמר בענף הטאקוונדו בקטגוריית משקל עד 55 ק"ג לנערים. המשלחת התחרתה גם בענפים אתלטיקה וג'ודו אך לא הגיעה להישגים משמעותיים. המשלחת לאולימפיאדת הנוער נאנג'ינג מנתה שלושה ספורטאים שהתחרו בשני ענפים, אתלטיקה וג'ודו. ספורטאי המשלחת לא הגיעו להישגים משמעותיים והשתתפותם הייתה סמלית.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2010 סינגפור || 0 || 1 || 0 || 1 || 74
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center" bgcolor="#cccccc"
|align="right"| כדורגל || 0 || 1 || 0 || 1
|}

==ראו גם==
* האיטי במשחקים האולימפיים
* האיטי במשחקים הפאראלימפיים

קטגוריה:האיטי: ספורט
קטגוריה:מדינות במשחקים האולימפיים לנוער
דומיניקה במשחקים האולימפיים לנוער

דומיניקה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מדומיניקה לא זכה במדליה אולימפית לנוער. ההשתפות של ספורטאי הנוער הדומיניקים היא בעיקר סמלית.

==השתתפות במשחקים==
===משחקי הקיץ===
המשלחת הראשונה של דומיניקה למשחקים האולימפיים לנוער הייתה לאולימפיאדת הנוער סינגפור וכללה שלושה ספורטאים שהתחרו בענף האתלטיקה. אף אחד מספורטאי המשלחת לא העפיל לגמר. המשלחת לאולימפיאדת הנוער נאנג'ינג מנתה שני ספורטאים שהתחרו בענף האתלטיקה. בדומה לאולימפיאדת הנוער סינגפור, אף אחד מספורטאי המשלחת לא העפיל לגמר. 

==ראו גם==
* דומיניקה במשחקים האולימפיים

קטגוריה:דומיניקה: ספורט
קטגוריה:מדינות במשחקים האולימפיים לנוער
מקודשת

"מקודשת" הוא סינגל שהוקלט על ידי הזמרת הישראלית שרית חדד. השיר יצא לאור ב-7 בפברואר 2009, כסינגל הראשון והפותח מתוך אלבומה ה-18 מרוץ החיים, תחת חסותה של חברת התקליטים הד ארצי.

השיר הגיע למקום הראשון ברוב מצעדי הפזמונים בארץ, ביניהם במדיה פורסט, רדיו לב המדינה, רשת ג', רדיו ירושלים וגלגלצ.

== רקע וכתיבה ==
השיר נכתב על ידי צ'ולי זכאי, הולחן על ידי שי ראובני והופק על ידי אותו האחד גם כן. בתחילת השיר ניתן לשמוע את המשפט "הרי את מקודשת לי בטבעת זו כדת משה וישראל", ולאחר מכן חדד מתחילה לשיר.

השיר הוכתר על ידי אתרים רבים; ביניהם מאקו ל-"להיט שאין חתונה בה הוא לא מתנגן".

== הצלחה ==
במצעדי הפזמונים השבועיים זכה השיר להצלחה רבה גם כן, כאשר כבש את רוב פסגות תחנות הרדיו בישראל ביניהן ברדיו לב המדינה, רשת ג', מדיה פורסט, רדיו ירושלים, גלגלצ וכולי. בנוסף לכך, נכנס השיר אל המקום ה-20 במצעד השנתי של רשת ג'.

השיר זכה להצלחה ארצית חסרת תקדים והפך לאחד מהשירים הנמכרים ביותר בכל הזמנים במדינת ישראל כאשר זכה לתואר "פלטינה משלושת", על סך מכירות של למעלה מ-120,000 עותקים בסך הכל.

הקליפ של השיר זכה להצלחה רבה גם כן, ושודר ללא הרף בערוץ 24. מאקו אמרו על השיר כי "מקודשת הוא שיר שמאז שיצא, אין חתונה בלעדיו".

== וידאו קליפ ==
הווידאו קליפ המלא שצולם עבור השיר בוים על ידי עוזי ג'ורג', שביים גם את הקליפ עבור השיר "מרוץ החיים", ופורסם ביוטיוב ב-22 בספטמבר 2009. בקליפ ניתן לראות קטעים מתוך חתונות, וקטעים בהם ניתן לראות את חדד כשהיא רוכבת על אופניים ברחובות.

במהלך הקליפ ניתן לראות את חדד כשהיא בהופעה כביכול, שרה את השיר עם הלהקה שלה. בסוף הקליפ ניתן לראות את החתן שובר את הכוס.

נכון ל-11 באוגוסט 2018, מונה הצפיות של הקליפ עומד על למעלה ממיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2009
קטגוריה:סינגלים מ-2009
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי צ'ולי זכאי
קטגוריה:שירים שהולחנו על ידי שי ראובני
קטגוריה:שירים שהופקו על ידי שי ראובני
קטגוריה:שירים על נישואים
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הד ארצי
גרנדה במשחקים האולימפיים לנוער

גרנדה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער מגרנדה מדליית ארד יחידה בענף האתלטיקה

==השתתפות במשחקים==
===משחקי הקיץ===
המשלחת הראשונה של גרנדה למשחקים האולימפיים לנוער הייתה לאולימפיאדת הנוער סינגפור וכללה שישה ספורטאים שהתחרו בשלושה ענפי ספורט. ספורטאי המשלחת סיימו במקום הרביעי בענף האיגרוף בקטגוריית משקל זבוב לנערים. המשלחת לא הגיעה להישגים בענף האתלטיקה וסיימה במקומות האחרונים בענף השחייה. המשלחת לאולימפיאדת הנוער נאנג'ינג מנתה ארבעה ספורטאים שהתחרו בשני ענפים. המשלחת זכתה במדליית ארד יחידה. ספורטאי המשלחת הגיעו להישגים בענף האתלטיקה עם זכייה במדליית ארד בריצת 400 מטר נערות. יחד עם זאת, ספורטאי המשלחת, בדומה לאולימפיאדת הנוער סינגפור, לא הגיעו להישגים בענף השחייה והשתתפותם הייתה סמלית.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2014 נאנג'ינג || 0 || 0 || 1 || 1 || 80
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| אתלטיקה || 0 || 0 || 1 || 1
|}

==ראו גם==
* גרנדה במשחקים האולימפיים

קטגוריה:גרנדה (מדינה): ספורט
קטגוריה:מדינות במשחקים האולימפיים לנוער
גיאנה במשחקים האולימפיים לנוער

גיאנה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מגיאנה לא זכה במדליה אולימפית לנוער. ההשתפות של ספורטאי הנוער מגיאנה היא בעיקר סמלית.

==השתתפות במשחקים==
===משחקי הקיץ===
המשלחת הראשונה של גיאנה למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בשלושה ענפי ספורט. המשלחת לא הגיעה להישגים בענפים אתלטיקה, טניס שולחן ושחייה והשתתפותם היא סמלית. המשלחת לאולימפיאדת הנוער נאנג'ינג מנתה ארבעה ספורטאים שהתחרו בשלושה ענפים. ספורטאי המשלחת, בדומה לאולימפיאדת הנוער סינגפור, לא הגיעו להישגים בענפים אתלטיקה, טניס שולחן ושחייה.

==ראו גם==
* גיאנה במשחקים האולימפיים

קטגוריה:גיאנה: ספורט
קטגוריה:מדינות במשחקים האולימפיים לנוער
גראניה ייטס

גראניה ייטס (באנגלית: Grania Yeats; באירית: Gráinne Yeats; 14 באפריל 1925 - 18 באפריל 2013) הייתה נבלנית וזמרת אירית וכן היסטוריונית של תולדות הנבל הקלטי.

==ביוגרפיה==
גראניה נולדה בשם גרוניה ני הגארטי, בדבלין, אירלנד, תוך שהיא גדלה לדבר שתי שפות: הן את השפה האירית והן את השפה האנגלית. בנוסף לתואר אקדמי בהיסטוריה, אותו קיבלה בטריניטי קולג', דבלין, גראניה ייטס למדה פיתוח קול וכמו כן לנגן בפסנתר ובנבל, ברויאל אייריש אקדמי אוף מיוזיק שבדבלין וכמו כן למדה את המוזיקה והשירים המסורתיים מאזורי הגיילטאכט, האזורים באירלנד שבהם מדוברת השפה האירית.

היא כתבה וחקרה את ההיסטוריה והמוזיקה של הנבל האירי, נבל מיוחד בעל חוטי מיתר דקים, אשר ידוע בשמו בשפה המקומית, קליירשך. היא הייתה אחת מהמוזיקאיות המקצועיות הראשונות שהחיו וניגנו בכלי עתיק ומסורתי זה.

היא כתבה ערכים על הנבלן טורלוך או'קארולאן ונגני נבל איריים אחרים במילון גרוב החדש למוזיקה ולמוזיקאים.

גראניה ייטס הייתה נשואה למייקל בטלר ייטס, פוליטיקאי חבר מפלגת פיאנה פול ובנו של המשורר האירי הנודע ויליאם בטלר ייטס. היו להם שלוש בנות ובן.

היא נפטרה ב-18 באפריל 2013.

==דיסקים==
*Grainne Yeats: Belfast Harp Festival, Gael Linn, 1994

==ספרים ופרסומים שיצאו לאור==
*The Harp of Ireland History, Belfast Harpers' Bicentenary, 1992
*‘Some thoughts on Irish harp music’ Ceol, Vol IV no. 2, December 1973
*‘The Rediscovery of Carolan’ in Integrating Tradition: The Achievement of Seán O Riada; ed. Bernard Harris & Grattan Freyer, Irish Humanities Center & Keohanes, 1981

==קישורים חיצוניים==

* [https://web.archive.org/web/20101205205201/http://www.harpcenter.com/page/SWHC/PROD/7644B The Harp Of Ireland History]
* [http://www.yeatssociety.com/the-late-grainne-yeats-an-appreciation.html Yeats appreciation] 
* [http://www.irishharpschool.com/grainne.htm Grainne Yeats at the Irish Harp school]
* [https://www.youtube.com/watch?v=aQy3XehDlNo Grainne Yeats] on YouTube

==הערות שוליים==

קטגוריה:ויליאם בטלר ייטס
קטגוריה:מוזיקאים אירים
קטגוריה:זמרות איריות
קטגוריה:היסטוריונים של המוזיקה
קטגוריה:ילידות 1925
קטגוריה:בריטיות שנפטרו ב-2013
קטגוריה:בריטים שנפטרו ב-2013
האדרספילד

האדרספילד (באנגלית: Huddersfield) היא עיר שוק (עיירה באופן רשמי) גדולה במערב יורקשייר, אנגליה. זוהי העיירה ה-11 בגודלה בבריטניה, עם אוכלוסייה של 162,949 על פי מפקד אוכלוסין משנת 2011
. היא שוכנת באמצע הדרך בין לידס ומנצ'סטר.
== גאוגרפיה ==
האדרספילד נמצאת ליד מפגש הנהרות קולן והולם. העיר ידועה באירוע של מרד הלודיטים בתקופת המהפכה התעשייתית, ובגלל היותה מקום הלידה של ליגת הרוגבי. בנים מפורסמים של העיר הם ראש ממשלת בריטניה ומנהיג הלייבור הרולד וילסון וכוכב הקולנוע ג'יימס מייסון.

שתי קבוצות הספורט המובילות בהאדרספילד הן קבוצת ליגת הרוגבי האדרספילד ג'יאנטס, שנוסדה בשנת 1895, ומשחקת בליגת העל האירופית (לרוגבי), וקבוצת הכדורגל האדרספילד טאון, שנוסדה בשנת 1908 ומשחקת בפרמייר ליג. בעיר נמצאת אוניברסיטת האדרספילד וכן מספר מכללות.

האדרספילד היא עיר של אדריכלות ויקטוריאנית. ומבנה תחנת הרכבת בה הוא בניין רשום מדרגה I, ומתואר על ידי ג'ון בטג'מן כ"חזית התחנה המפוארת ביותר באנגליה", שנייה רק לסנט פנקראס, לונדון. התחנה בכיכר סנט ג'ורג' שופצה בעלות של 4 מיליון ליש"ט ולאחר מכן זכתה בפרס אאורופה נוסטרה לאדריכלות אירופית.

==קישורים חיצוניים==

* 
==הערות שוליים==

קטגוריה:אנגליה: ערים
קטגוריה:מערב יורקשייר: יישובים
קטגוריה:זוכי פרס אאורופה נוסטרה
קטגוריה:יישובים שהוקמו במאה ה-11
הקורפוס השישי (האימפריה הגרמנית)

הקורפוס השישי (בגרמנית: VI. Armee-Korps) היה קורפוס בצבא הפרוסי ומאוחר יותר בצבא הקיסרות הגרמנית. הקורפוס לחם במלחמת אוסטריה–פרוסיה, מלחמת צרפת–פרוסיה ומלחמת העולם הראשונה ופורק ב-1919. 

==היסטוריה==
===מלחמת אוסטריה–פרוסיה===
הקורפוס הוקם ב-15 באפריל 1815 וכמפקדו מונה פרידריך היינריך פון הינרביין. ב-1866 לחם הקורפוס במלחמת אוסטריה–פרוסיה כחלק מהארמייה השנייה בפיקוד פרידריך, נסיך הכתר של פרוסיה. מפקדו באותה עת היה לואיס פון מוטיוס. ב-27 ביוני הקורפוס סייע לקורפוס החמישי במהלך קרב נאחוד וקרב סקאליץ. הקורפוס השתתף בהצלחה גם בקרב קניגרץ. ב-6 באוגוסט מת מוטיוס באוסטרליץ מכולרה, ואת תפקידו מילא וילהלם פון טימפלינג עד סיום המלחמה.

===מלחמת צרפת–פרוסיה===
במהלך מלחמת צרפת–פרוסיה בין השנים 1870-1871, הוחזק הקורפוס בשלזיה כדי לאבטח את האזור במקרה שהאימפריה האוסטרו-הונגרית תחליט להצטרף למלחמה לקראת צרפת. רק לקראת סוף המלחמה נשלח הקורפוס לסייע במצור על פריז ובקרב שווילי. בשנים הבאות היה הקורפוס מופקד על הגנת האזור הצבאי השמיני ובסיסו היה בברסלאו.

===מלחמת העולם הראשונה===
עם פרוץ מלחמת העולם הראשונה באוגוסט 1914, היה הקורפוס תחת פיקוד קורט פון פריטצלוויץ. הוא נערך בחזית המערבית במסגרת הארמייה הרביעית של אלברכט, דוכס וירטמברג. בהמשך, לבקשתו של וילהלם, נסיך הכתר של גרמניה, הועבר הקורפוס אל הארמייה החמישית. הקורפוס נטל חלק במערכה על הגבולות. בהמשך השתתף הקורפוס בקרב שמפאן הראשון, בקרב ארטואה השני, בקרב ארטואה השלישי ובקרב אראס. ב-7 בנובמבר 1915 פרש פריטצלוויץ מהצבא ולמחליפו מונה גאורג פון דר מרוויץ.

ב-1916, בעקבות מתקפת ברוסילוב, הועבר הקורפוס לחזית המזרחית. ב-6 באוקטובר 1916 מונה מרוויץ לעוזרו של וילהלם השני, קיסר גרמניה ובמקומו מונה יוליוס ריימן. הקורפוס המשיך להילחם בחזית המזרחית, וב-1918 כבש שטחים במדינות הבלטיות במסגרת מבצע אגרוף עד החתימה על חוזה ברסט-ליטובסק במרץ של אותה שנה. הקורפוס פורק עם סיום המלחמה.

==קישורים חיצוניים==
* [http://www.deutsche-kriegsgeschichte.de/akrkgk.html הקורפוסים של הצבא הקיסרי במהלך מלחמת העולם הראשונה] באתר Die höchsten Kommandostellen des Heeres 
6
קטגוריה:ורוצלב: היסטוריה
1906 במוזיקה

== אירועים ==
* 27 במאי – בכורה לסימפוניה השישית של גוסטב מאהלר באסן שבגרמניה.
* 11 בדצמבר – נערך הקונצרט הראשון של התזמורת הסימפונית של מלבורן.
* אמליטה גאלי-קורצ'י מופיעה לראשונה באופרה בטראני בתפקיד גילדה באופרה "ריגולטו" מאת ורדי.

== מוזיקה קלאסית ==
* פרנק ברידג' – 
** שלוש אידיליות לרביעית כלי מיתר
** רביעיית מיתרים מס' 1 במי מינור "בולוניה"
* גריגוראש דיניקו – הורה סטקטו
* אדוארד אלגר – The Kingdom
* ג'ורג'ה אנסקו
** Au soir
** Concertstück
* צ'ארלס אייבס – "סנטרל פארק בחשיכה"
* גוסטב מאהלר – סימפוניה מס' 6
* קרל נילסן – רביעיית מיתרים מס' 4 בפה מז'ור אופוס 44
* סרגיי רחמנינוב – סימפוניה מס' 2 במי מינור
* מקס רגר – סרנדה בסול לתזמורת אופוס 95
* ארנולד שנברג – סימפוניה מס' 1
* יוזף סוק – סימפוניה מס' 2 "אזראאל"
* סרגיי טאנייב – רביעייה לפסנתר במי מז'ור אופוס 20
* אדגר וארז – Un grand sommeil noir
* אנטון וברן – רונדו לרביעיית מיתרים

== אופרה ==
* ז'יל מאסנה – Ariane
* קרל נילסן – שף מסכות (מסקאראד)
* סרגיי רחמנינוב – פרנצ'סקה דה רימיני
* דיים את'ל סמית' – The Wreckers

== נולדו ==
* 9 באפריל – אנטל דוראטי, מנצח (נפטר ב-1988)
* 1 ביוני – וולטר לג, מפיק מוזיקה קלאסית בריטי (נפטר ב-1979)
* 3 ביוני – ג'וזפין בייקר, זמרת ורקדנית אמריקאית (נפטרה ב-1975)
* 25 בספטמבר – דמיטרי שוסטקוביץ', מלחין (נפטר ב-1975)
* 3 בנובמבר – אלמה רוזה, כנרת יהודייה (נפטרה ב-1944)
* 27 בדצמבר – אוסקר לבנט, פסנתרן ושחקן (נפטר ב-1972)

== נפטרו ==
* 25 בפברואר – אנטון ארנסקי, מלחין (נולד ב-1861)
* 1 ביולי – מנואל גארסיה השני, זמר ומורה למוזיקה (נולד ב-1805)
* 30 בדצמבר – אז'ן גוסנס האב, מנצח (נולד ב-1845)

==קישורים חיצוניים==

קטגוריה:שנות ה-1900 במוזיקה
מוזיקה
מדוזת ביצת-עין

מדוזת ביצת-עין (שם מדעי: Phacellophora camtschatica) היא מין של מדוזה מסדרת פתוחי פה והמין היחיד במשפחה Phacellophoridae, אף שלפעמים משייכים אותה למשפחה Ulmaridae, בה האורליה הכחולה.

מדוזה זו היא אחת מהגדולות שבמדוזות והיא בעלת פעמון באורך 60 ס"מ ובעלת עשרות זרועות שאורכם יכול לעלות על 6 מטרים. המדוזה קיבלה את שמה עקב מרכז הפעמון שנראה כמו ביצת עין גדולה.

מדוזה זו נעה בידי הזרמים ברחבי כל האוקיינוסים בעולם, אך נפוצה במים קרים. מזונה של מדוזה זו הוא ממדוזות אחרות ויצורים נסחפים דומים כמו מסרקניות וסלפיים. תאי הארס שלה חלשים מאוד ומספר סרטנאים כמו לרוות של המין Metacarcinus gracilis ושטצדאים שונים רוכבים על זרועותיה ואף גונבים מהם מזון.

המדוזה בצעירותה נשארת קבועה לסלעים או למזחים ובהמשך משתנה לצורה פלאגית, בה המדוזה מתרבה.

== גלריית תמונות ==
<gallery mode="nolines" widths="150">
קובץ:Mediterranean jelly or fried egg jellyfish http-en.wikipedia.org-wiki-Cotylorhiza tuberculata - panoramio.jpg|Cotylorhiza tuberculata - מין אחר של מדוזה שגם ידוע בשם "מדוזת ביצת העין"
קובץ:Phacellophoracamtschatica.jpg
קובץ:Egg Yolk Jelly Swimming (19061974662).jpg
קובץ:Egg-yolk-jelly.jpg
</gallery>

==קישורים חיצוניים==

קטגוריה:בעלי חיים שתוארו ב-1835
קטגוריה:פתוחי פה
קטגוריה:טקסונים שתוארו בידי ג'ון פרידריך פון ברנדט
קטגוריה:צורבים יחידים בסוגם
קטגוריה:מינים יחידים במשפחתם
סרטן מלכותי אדום

סרטן מלכותי אדום (שם מדעי: Paralithodes camtschaticus) הוא מין של סרטן גדול שחי בים ברינג. הוא דומה למיני הסרטנים הרגילים, אך שייך לקבוצה Anomura, בה גם סרטני הנזיר.

== מאפיינים ==
מין זה הוא הגדול בבני המשפחה סרטנים מלכותיים (Lithodidae). אורך שריונו יכול להגיע ל-28 ס"מ, מוטת הרגליים יכולה להגיע לאורך 1.8 מטר ומשקלו מגיע ל-12.7 קילוגרם, אך מרבית הפרטים מגיעים לאורך שריון של 17 ס"מ ומשקל 2.9 קילו בלבד. הסרטנים הזכרים גדולים יותר מאשר הנקבות. צבעו של הסרטן בטבע הוא בורגונדי ולא אדום. את שמו הוא קיבל עקב צבע הסרטן לאחר בישולו.

הסרטן מצוי בטבע בים ברינג שבצפון האוקיינוס השקט בין חצי האי קמצ'טקה לאלסקה. מגדלי סרטנים הפיצו אותו גם לים ברנץ בידי השלטון הסובייטי בברית המועצות. הסרטן מעדיף מים קרים של 3.2-5.5 מעלות צלזיוס. הצעירים חיים בקבוצות במים רדודים בעומק 20-50 מטר על קרקעית הים, שם הם מוגנים אך הבוגרים יורדים אל מתחת עומק 500 מטרים לסביבות בוציות השופעות מזון. הם עולים באביב ובקיץ למים רדודים להזדווג וחוזרים.

הסרטן הגדול ניזון ממגוון יצורים קטנים יותר שהוא ימצא ויתפוס בצבתות הגדולות שלו. המזון העיקרי שלו כולל כוכבי ים, צדפות, אצות וגם נבלות. כמו כן הוא יטרוף סרטנים מלכותיים קטנים יותר, בעיקר כאלה שהשילו את שריונם לאחרונה.

הסרטן הוא מין הניצוד לאורך חופי רוסיה ואלסקה וגם בנורווגיה ועקב בשרו המשובח הוא יקר מאוד ביחס למשקלו. עקב דיג מופרז חלה ירידה באוכלוסייתם, גם לאחר שהם הפכו למוגנים בחוק החל מ-1980. הסיבות לכך ככל הנראה הם דיג יתר, התחממות המים והפצת מיני דגים טורפים.

== קישורים חיצוניים ==

* 

==הערות שוליים==

קטגוריה:מעשירי רגל
קטגוריה:בעלי חיים ימיים באמריקה הצפונית
קטגוריה:בעלי חיים ימיים ברוסיה
מלך אמיתי

מלך אמיתי הוא אלבומה ה-11 של הזמרת הישראלית זהבה בן. האלבום יצא לאור ב-1 בינואר 2000, תחת חסותה של חברת התקליטים NMC. מתוך האלבום יצאו מספר סינגלים, כשהבולטים ביותר מביניהם הם "מלך אמיתי", "להשתגע" ו-"אני שטה".

האלבום זכה להצלחה ארצית חסרת תקדים, כשנמכר בכלמעלה מ-100 אלף עותקים, מה שהופך אותו לאחד מהאלבומים הישראלים הנמכרים ביותר בכל הזמנים.

== רקע והפקה ==
את מרבית שירי האלבום הפיק יעקב למאי. השיר "מלך אמיתי" שזכה להצלחה רבה ויצא כשיר הנושא מתוך האלבום נכתב על ידי דוד זיגמן, שכתב גם את הלהיט "להשתגע". מרבית שירי האלבום נכתבו והולחנו על ידי שמואל אלבז וזיגמן גם כן.

שני השירים, "מלך אמיתי" ו-"להשתגע", נכנסו אל המצעד השנתי של רשת ג', שם התברגו במקומות ה-15 וה-28.

==שירי האלבום==

# "מלך אמיתי"
# "חיים שלי"
# "להשתגע"
# "בדידות"
# "עוואדוני"
# "אל תגיד לי שלום"
# "איפה כל הבחורים"
# "היה היה"
# "ריקוד אחרון"
# "אני שטה"
# "אותך אני רוצה"

==המשתתפים באלבום==
* עבודים, קלידים: יעקב למאי, גילי נרדיה
* תופים: אשר פדי
* בס גיטרה: אבי יפרח
* גיטרות: אבי סינגולדה
* גיטרה סולו: יהודה קיסר
* אקורדיון: בוריס אלייב
* דרבוקה: רוני דדון
* כלי הקשה: אורן בלבן
* בוזוקי: אריס נחום
* כינור: ילמז טשצישמה, פליקס מזרחי
*חליל: ניצן עין הבר, אמיר שהסר
*סקסופון: ניצן עין הבר
*חצוצרה: אברהם פלדר
*קולות: יהודה תמיר, גבריאל בטלר, ג׳קי עובד
*מיקסים: יהודה תמיר

==קישורים חיצוניים==

* [https://www.youtube.com/watch?v=LyUT9_LN_uQ מלך אמיתי], מתוך ערוץ המוזיקה של מוזיקה ישראלית באתר יוטיוב
* [https://www.youtube.com/watch?v=U2JE9nDm44Y להשתגע], מתוך ערוץ המוזיקה של מוזיקה ישראלית באתר יוטיוב

==הערות שוליים==

קטגוריה:אלבומי פלטינה כפולה ומעלה בישראל
קטגוריה:אלבומי זהבה בן
קטגוריה:אלבומי חברת NMC יונייטד אנטרטיינמנט
הקורפוס השביעי (האימפריה הגרמנית)

הקורפוס השביעי (בגרמנית: VII. Armee-Korps) היה קורפוס בצבא הפרוסי ומאוחר יותר בצבא הקיסרות הגרמנית. הקורפוס לחם במלחמת אוסטריה–פרוסיה, מלחמת צרפת–פרוסיה ומלחמת העולם הראשונה ופורק ב-1919. 

==היסטוריה==
===מלחמת אוסטריה–פרוסיה===
הקורפוס הוקם ב-30 באוקטובר 1815 וכמפקדו מונה יוהאן אדולף פון טאיילמן. ב-1866 לחם הקורפוס במלחמת אוסטריה–פרוסיה תחת פיקוד אדוארד פוגל פון פלקנשטיין. בעוד שעיקר הצבא הפרוסי נע דרומה נגד האימפריה האוסטרית וממלכת סקסוניה, על פלקנשטיין הוטל לטפל בבעלות בריתן החלשות יותר: ממלכת בוואריה, ממלכת הנובר, נסיכות הבוחר מהסן, הדוכסות הגדולה של באדן, ממלכת וירטמברג והדוכסות הגדולה של הסן. ב-15 ביוני פלש פלקנשטיין להנובר ולהסן, אשר היו חלשות מכדי לעמוד בפניו. עריהן נפלו בזו אחר זו, ופלקנשטיין החל לרדוף אחרי צבאותיהם הנסוגים. שאר המדינות, ניסו לאחד את כוחותיהן עם כוחותיה של בוואריה, וכך ליצור כוח משמעותי בפני הפרוסים. כעת התגלעו חילוקי דעות בפיקוד הגרמני. הרמטכ"ל הלמוט פון מולטקה הזקן, וכך גם וילהלם הראשון, מלך פרוסיה (המפקד העליון של הצבא), דרשו מפלקנשטיין לתקוף ולחסל את ההנוברים מיד, בעוד פלקנשטיין העדיף לתת למחסור באספקה בצבא ההנוברי לעשות את שלו. הקנצלר אוטו פון ביסמרק, התערב לטובתו של פלקנשטיין והורה לו לנוע ולכבוש את פרנקפורט וכך למנוע את חבירת צבאות שאר המדינות אל הצבא הבווארי. המלך זעם על התערבותו של ביסמרק, ומולטקה הורה לפלקנשטיין לתקוף ולחסל את הצבא ההנוברי מיד. ב-27 ביוני נערך קרב לאנגנזאלצה, אשר בו סבלו הפרוסים מנחיתות מספרית של כמעט שניים לאחד מול צבאות הנובר ובוואריה. עם זאת, אבדות שני הצדדים היו זעירות יחסית, וההנוברים לא יכלו לנצל את ניצחונם, ויומיים לאחר מכן נכנעו בפני הפרוסים. 

ב-16 ביולי כבש פלקנשטיין את פרנקפורט. עם זאת, בשל חילוקי הדעות שלו עם המטכ"ל הוא נאלץ לוותר על תפקידו כמפקד הקורפוס השביעי לאדווין פון מנטויפל, וכפיצוי מונה למושל בוהמיה. תחת פיקודו של מנטויפל, הביס הקורפוס את צבאותיהן המשולבים של וירטמברג, באדן, הסן ונסאו בקרב טאוברבישופסהיים שנערך ב-24 ביולי. תבוסתן של באדן ווירטמברג הושלמה בקרב ורבאך ושתי הממלכות נכבשו. לאחר מכן תקף מנטויפל את בוואריה והביס את הצבא הבווארי בקרב הלמסטאדט. לאחר מכן הפגיז את וירצבורג ומצודת מריינברג (Festung Marienberg) . ב-22 באוגוסט נחתם הסכם שלום עם הבווארים.

===מלחמת צרפת–פרוסיה===
בין השנים 1870-1871 השתתף הקורפוס במלחמת צרפת–פרוסיה כחלק מהארמייה הראשונה בפיקוד קרל פרידריך פון שטיינמץ. הקורפוס השתתף בקרב שפיכרן, קרב קולומבי, קרב גרבלוט והמצור על מץ. לאחר המלחמה הוצב הקורפוס במחוז הצבאי השלישי ובסיסו היה במינסטר.

===מלחמת העולם הראשונה===
עם פרוץ מלחמת העולם הראשונה באוגוסט 1914, היה הקורפוס תחת פיקוד קרל פון איינם. הוא נערך בחזית המערבית במסגרת הארמייה השנייה של קרל פון בילוב. הקורפוס נטל חלק במערכה על הגבולות לרבות קרב שרלרואה, ולאחר מכן השתתף בקרב על המארן. ב-14 בספטמבר הועבר איינם לפקד על הארמייה השלישית ובמקומו מונה למפקד הקורפוס אברהרד פון קלאר. תחת פיקודו של קלאר השתתף הקורפוס במרוץ אל הים ובקרב אראס. ב-29 ביוני 1915 הוחלף קלאר בהרמן פון פרנסואה. הקורפוס השתתף בקרב ורדן, בסוף מאי 1918 לקח הקורפוס שבפיקודו חלק במתקפה של הארמייה השביעית בקטע שבין סואסון לריימס, אך נאלץ לסגת מחמת מתקפת נגד של מדינות ההסכמה. הקורפוס פורק עם סיום המלחמה.

==קישורים חיצוניים==

* [http://www.deutsche-kriegsgeschichte.de/akrkgk.html הקורפוסים של הצבא הקיסרי במהלך מלחמת העולם הראשונה] באתר Die höchsten Kommandostellen des Heeres 
7
קברנון סטימפסון

קברנון סטימפסון (שם מדעי: Periophthalmus barbarus) הוא מין של דג גרם ממשפחת הקברנוניים האנדמי למימי הוואי והם נפוצים בכל האיים אך נעשו נדירים באי אואהו. הקברנון קרוי על שם החוקר ויליאם סטימפסון (1832–1872).

אורכו של הקברנון מגיע ל-19.8 סנטימטר. הקברנונים בעלי קשקשים לבנים עם פסים כהים לאורכם. הם בעלי כמה קרני סנפיר קוצניים ובעיקר סנפיר הגב. הזנב דמוי-מניפה וקטן וסנפירי החזה רחבים.

==התנהגות==
צעירי הקברנונים חיים באוקיינוס וניזונים מפלנקטון הצף בזרם. הם עצמם ניצודים בידי דגים טורפים כמו צניניתיים, Polydactylus sexfilis וברקודה ענקית. בבגרותם פיותיהם משתנים והם נעשים אוכלי כל ובהמשך מפתחים תזונה מאכילת אצות שונות ומצורניות.

הקברנונים המתבגרים מתחילים לטפס על הצוקים הגבוהים של האיים ולשם כך משתמשים באגן שלהם ובפיותיהם הגדולות כדי להיאחז ולינוק את הסלעים בטיפוס איטי ומתמשך למעלה. חלקם לא מצליחים לעלות ונופלים חסרי כוחות אל מותם. אלה שעולים למעלה שוחים במעלה מפלי מים לעבר נהרות הוואי, שם הם חיים בסביבה שלווה יחסית מטורפים (למעט אנפות לילה) ומלאה באצות. הדגים "רועים" ערוגות אצות על המשטחים העליונים של סלעי הנהרות.

הנקבות מטילות ביצים המודבקות לסלעי הנהר והזכרים מפרים אותם. הצעירים בוקעים נשטפים מיד לאוקיינוס וחיים שם עד הבגרות.

==קישורים חיצוניים==

== הערות שוליים ==

קטגוריה:בעלי חיים שתוארו ב-1860
קטגוריה:טקסונים שתוארו בידי תאודור גיל
קטגוריה:קברנוניים
קטגוריה:דגי האוקיינוס השקט
יבשתן צנוע

יבשתן צנוע (שם מדעי: Periophthalmus modestus; modestus - "צנוע" בלטינית, על שם צבעיו הדהויים) הוא מין של דג ממשפחת הקברנוניים ומתת-משפחת היבשתנים המצוי במזרח אסיה היכול לנוע מחוץ למים.
== מאפיינים ==
יבשתן זה מגיע לאורך 10 סנטימטר. הוא בעל צבעים דהויים המזכירים את סביבתו הבוצית אך בעל כמה פסים שחורים על הגב. הדג בעל 2 סנפירי חזה המשמשים כ"רגליים" ודחפים את הגוף. יש לו 2 סנפירי גב בצורת מפרש. הדג בעל לסתות גדולות ועיניים המצויות בקצה העליון של הראש. הדג צריך שעורו יהיה לח, אז הוא יכול לנוע ולנשום מחוץ למים במשך 60 שעות.

דג זה חי בביצות מנגרובים, בשפכי נהרות בוציים ובביצות מלוחות לחופי האוקיינוס השקט בווייטנאם עד לחופי קוריאה ויפן. הדג מסנן בבוץ את מזונו הכולל יצורים קטנים יותר באמצעות שפתיו הגדולות.

היבשתן מתרבה באמצעות חפירת בורות בבוץ והזרמת חמצן לצאצאים בפיו עד לבקיעתם.

==קישורים חיצוניים==

== הערות שוליים ==

קטגוריה:בעלי חיים שתוארו ב-1842
קטגוריה:טקסונים שתוארו בידי תאודור אדוארד קנטור
קטגוריה:יבשתנים
קטגוריה:יפן: דגים
EKS RX

לוגו הקבוצה
EKS RX היא קבוצת מרוצי מכוניות שוודית המתחרה באליפות העולם בראלי-קרוס. הקבוצה הוקמה בשנת 2014 על ידי מטיאס אקסטרום והחלה להתחרות באליפות העולם שנה לאחר מכן. בשנת 2017 הודייה חברת אאודי על מתן תמיכה מלאה לקבוצה ושמה שונה ל-EKS אאודי ספורט.

הקבוצה זכתה פעם אחת באליפות הנהגים ופעם אחת באליפות היצרנים (2016).

==היסטוריה==
[[מטיאס אקסטרום בראליקרוס נורווגיה (2016)]]
הקבוצה החלה את פעילותה בשנת 2014 והשתתפה במספר מרוצים במסגרת אליפות העולם בראלי-קרוס ואליפות אירופה. בשנת 2015 הצטרפה באופן מלא לאליפות וסיימה במקום החמישי באליפות היצרנים. עונה לאחר מכן זכה אקסטרום באליפות הנהגים ויחד עם תומאס הייקינן זכתה הקבוצה גם באליפות היצרנים. בעונת 2017 צירפה הקבוצה את ריניס ניטיס כנהג שלישי באליפות. את העונה סיימה במקום השלישי. בסיום העונה עזבו הייקינן וניטיס את הקבוצה ובמקומם הצטרף אנדראס בקרוד.

==קישורים חיצוניים==

* 

==הערות שוליים==

קטגוריה:ספורט מוטורי
קטגוריה:ראלי-קרוס
הנריק אינגבריגטסן

הנריק אינגבריגטסן (בנורווגית: Henrik Ingebrigtsen; נולד ב-24 בפברואר 1991) הוא אתלט נורווגי, אלוף אירופה (הלסינקי 2012), סגן אלוף אירופה (ציריך 2014), בעל מדליית ארד (אמסטרדם 2016) וחמישי באולימפיאדה (לונדון 2012) בריצת 1500 מטר וסגן אלוף אירופה (ברלין 2018) ריצת 5000 מטר.

האח הבכור במשפחת האתלטים אינגבריגטסן.

==ביוגרפיה==
אינגבריגטסן נולד וגדל בסנדנס. הוא האח הבכור במשפחת אתלטים מצטיינת. אחיו, פיליפ (יליד 1993) ויקוב (יליד 2000) אלופי אירופה (אמסטרדם 2016 וברלין 2018 בהתאמה) בריצת 1500 מטר. שלושתם התאמנו בהדרכתו של אביהם, ירט אינגבריגטסן, עד שנת 2022.

===2012===
====אלוף אירופה====
באליפות אירופה שנערכה בהלסינקי ב-1 ביולי 2012 זכה אינגבריגטסן במדליית זהב בריצת 1500 מטר בתוצאה של 3:46.20 דקות, לפני פלוריאן קרוואל מצרפת (3:46.33 דקות) ודוד בוסטוס מספרד (3:46.45 דקות). כחודש לאחר מכן, באולימפיאדת לונדון (2012) הוא סיים במקום חמישי בריצת 1500 מטר בשיא לאומי חדש של 3:35.43 דקות.

===2013===
באליפות העולם שנערכה במוסקבה באוגוסט 2013 הוא סיים במקום שמיני בריצת 1500 מטר בתוצאה של 3:37.52 דקות. בשלב חצי הגמר הוא קבע את תוצאת השנה שלו (3:36.33 דקות).

===2014===
באליפות אירופה שנערכה בציריך באוגוסט 2014 זכה אינגבריגטסן במדליית כסף בריצת 1500 מטר בתוצאה של 3:46.10 דקות, אחרי מאהיידין מחיסי-בנאבאד מצרפת (3:45.60 דקות) ולפני כריס או'הרה מבריטניה (3:46.18 דקות) ולא הצליח להגן על תוארו.

===2015===
באליפות העולם שנערכה בבייג'ינג בסוף אוגוסט 2015 הוא סיים במקום 31 בריצת 1500 מטר בתוצאה של 3:43.97 דקות ולא הצליח להעלות לשלב חצי הגמר.

===2016===
באליפות אירופה שנערכה באמסטרדם בתחילת יולי 2016 זכה אינגבריגטסן במדליית ארד בריצת 1500 מטר בתוצאה של 3:47.18 דקות, אחרי אחיו פיליפ אינגבריגטסן (3:46.65 דקות) ודוד בוסטוס (3:46.90 דקות). כחודש לאחר מכן, באולימפיאדת ריו דה ז'ניירו (2016) הוא סיים במקום 20 בריצת 1500 מטר בתוצאה של 3:42.51 דקות ולא הצליח לעלות לשלב הגמר. בשלב המוקדמות הוא קבע תוצאה של 3:38.50 דקות ועלה מהמקום החמישי.

===2017===
אינגבריגטסן לא השתתף באליפות העולם שנערכה בלונדון בשנת 2017.

===2018===
באליפות אירופה שנערכה בברלין באוגוסט 2018 זכה אינגבריגטסן במדליית כסף בריצת 5000 מטר בתוצאה של 13:18.75 דקות, אחרי אחיו הצעיר האלוף הטרי בריצת 1500 מטר יקוב אינגבריגטסן שקבע שיא אירופה לנוער עד גיל 20 של 13:17.06 דקות ולפני האלוף בריצה הכפולה מורד אמדוני מצרפת (13:19.14 דקות). נוסף לכך, הוא סיים במקום רביעי בריצת 1500 מטר יממה קודם לכן בתוצאה של 3:38.50 דקות, 25 מאיות איטי ממדליית ארד.
===2019===
באליפות אירופה באולם זכה אינגבריגטסן במדליית ארד בריצת 3000 מטר, בתוצאה 7:57.19 דקות, אחרי אחיו, יקוב, שזכה במדליית הזהב בתוצאה 7:56.15 דקות, ואחרי כריס אוהייר מבריטניה, שקבע תוצאה זהה לשלו.

== שיאים אישיים ==
* ריצת 1500 מטר: 3:31.46 דקות (2014), שיא נורווגיה בעבר
* ריצת מייל: 3:50.72 דקות (2014), שיא נורווגיה
* ריצת 5000 מטר: 13:16.97 דקות (2018)

==קישורים חיצוניים==

קטגוריה:אתלטים נורווגים
קטגוריה:אלופי אירופה באתלטיקה
קטגוריה:אתלטים באולימפיאדת לונדון (2012)
קטגוריה:אתלטים באולימפיאדת ריו דה ז'ניירו (2016)
קטגוריה:נורווגים שנולדו ב-1991
טוטואבה

טוטואבה (שם מדעי: Totoaba macdonaldi) הוא מין דג גדול ממשפחת המסריים והוא המין היחיד בסוגו. הדג מצוי בסכנת הכחדה חמורה עקב דיג יתר. הוא חי רק במפרץ קליפורניה שלחופי מקסיקו, ובעבר חי בדלתת הקולורדו.
== מאפיינים ==
דג זה יכול להגיע לאורך שני מטרים ולשקול מעל 136 קילוגרם, והוא הגדול שבמיני המסריים. צבעו כחול-פלדה. הוא יכול לחיות מעל 15 שנה ומגיע לבגרות מינית בגילאי 6–7. צעירי הטוטואבה חיים סביב המים המליחים של דלתת הקולורדו, אך לאחר הפגיעה בנהר באמצעות סכרים נפגעו הצעירים הללו. הבוגרים חיים במים עמוקים וחוזרים למימי הדלתה כדי להשריץ.

דגים אלה נפגעו עקב הקמת סכר קניון גלן וסכר הובר במאה ה-20. הסכרים גרמו לירידת מי הנהר בצורה הרסנית, ורק 4% מהמים שחלפו בנהר לפני הקמת הסכרים המשיכו לזרום. סכנות אחרות הם דיג בשביל בשרם ובייחוד בשביל שלפוחית השחייה שלהם הנחשבת למעדן במטבח הסיני. הדיג הלא-חוקי (מאז שנאסר במקסיקו ב-1975) באמצעות רשתות פוגע גם בלווייתן הקטן ואקיטה שגם הוא נמצא בסכנת הכחדה.

על פי הרשימה האדומה של IUCN הדג נמצא בסכנת הכחדה חמורה בטבע.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי צ'ארלס הנרי גילברט
קטגוריה:מסריים
קטגוריה:מקריני סנפיר יחידים בסוגם
קטגוריה:מגה-פאונה של האוקיינוס השקט
קטגוריה:בעלי חיים שתוארו ב-1890
פיליפ אינגבריגטסן

פיליפ אינגבריגטסן (בנורווגית: Filip Ingebrigtsen; נולד ב-20 באפריל 1993) הוא אתלט נורווגי, אלוף אירופה (אמסטרדם 2016), בעל מדליית ארד מאליפות העולם (לונדון 2017) ושיאן נורווגיה בריצת 1500 מטר.

==ביוגרפיה==
אינגבריגטסן נולד וגדל בסנדנס. הוא האח השלישי במשפחת אתלטים מצטיינת. אחיו הנריק (יליד 1991) הוא אלוף אירופה מהלסינקי 2012 בריצת 1500 מטר. אחיו יקוב (יליד 2000) הוא אלוף עולם ואלוף אולימפי בריצות 5000 ו-1500 מטר. שלושתם התאמנו בהדרכתו של אביהם, ירט אינגבריגטסן, עד שנת 2022.

===2016===
====אלוף אירופה====
באליפות אירופה שנערכה באמסטרדם בתחילת יולי 2016 זכה אינגבריגטסן במדליית זהב בריצת 1500 מטר בתוצאה של 3:46.65 דקות, לפני דוד בוסטוס מספרד (3:46.90 דקות) ואחיו הגדול הנריק אינגבריגטסן (3:47.18 דקות). באולימפיאדת ריו דה ז'ניירו (2016) הוא פסל בריצת 1500 מטר.

===2017===
באליפות העולם שנערכה בלונדון בשנת 2017 זכה אינגבריגטסן במדליית ארד בריצת 1500 מטר בתוצאה של 3:34.53 דקות, אחרי אלייז'ה מנאנגוי (3:33.61 דקות) וטימותי צ'ריוט (3:33.99 דקות) שניהם מקניה.

===2018===
בתחרות שנערכה באצטדיון לואי השני, שבמונקו ב-20 ביולי 2018 קבע אינגבריגטסן שיא נורווגי חדש בריצת 1500 מטר בתוצאה של 3:30.01 דקות. שלושה שבועות לאחר מכן, באליפות אירופה שנערכה בברלין באוגוסט אותה שנה הוא סיים רק במקום 12 בריצת 1500 מטר בתוצאה של 3:41.66 דקות ולא הצליח להגן על תוארו. את התואר לקח אחיו הצעיר יקוב אינגבריגטסן ורביעי סיים אחיו הגדול הנריק אינגבריגטסן.

== שיאים אישיים ==
* ריצת 1500 מטר: 3:30.01 דקות (2018), שיא נורווגיה
* ריצת מייל: 3:53.23 דקות (2017)

==קישורים חיצוניים==

קטגוריה:אתלטים נורווגים
קטגוריה:אלופי אירופה באתלטיקה
קטגוריה:אתלטים באולימפיאדת ריו דה ז'ניירו (2016)
קטגוריה:נורווגים שנולדו ב-1993
מתג (אבזר לסוס)

סוס עם רסן ופג (אשר ניתן לראות מבצבץ מצידי הפה).
מתג מסוג פַּג, הפומית מתחברת לסְנִיפִים (ביחיד: סניף, מוטות הלחיים) שמחוברים לטבעות המושכות.
מתג מסוג פְּרֻמְבִּיָּה.
מֶתֶג הוא סוג של ציוד המשמש ברכיבה על סוסים. צורתו לרוב ארוכה דמוית מוט עם טבעות בקצה, בדרך כלל עשוי מתכת, או חומר סינתטי. ממוקם בפה הסוס (או מינים אחרים בסוג) ומסייע לרוכב לתקשר עם בעל החיים. המתג מונח בתוך פה הסוס בין השיניים החותכות וטוחנות, ברווח טבעי בו אין לסוס שיניים ובולט משני צידי הפה כך שטבעות הקשירה בולטות החוצה. המתג כבול לראש הסוס באמצעות רסן ואל הטבעות בצידים מחוברות המושכות שמשמשות את הרוכב.

המתג פועל באמצעות העיקרון של חיזוק שלילי. כאשר הרוכב מושך במושכות הוא מפעיל לחץ על המתג שבתוך הפה של הסוס ומאלץ אותו לפעול לפי רצונו של הרוכב. התגמול של הסוס על פעולה נכונה הוא הפחתת הלחץ של המתג.

== סוגי מתגים ==

אמנם קיימים מאות וריאציות עיצוב, אך ניתן לחלק את המתגים לקבוצות בסיסיות לפי הדרך בה הם מפעילים לחץ בפה הסוס.

לחץ ישיר ללא מינוף:
* פַּג (רבים: פַּגִּים אנגלית: Snaffle) עשוי משני מוטות בעלי טבעת בקצה המחוברים יחדיו ונקראים פֻּמִּית. המתג מפעיל לחץ ישיר על הלסת, לשון, וקצה הפה.
עם מינוף:
* פְּרֻמְבִּיָּה (באנגלית: Curb bit) מתג המשתמש בסוג של מנוף (shank). הפומית בעל קימור הנקרא מִרְוַח הַלָּשׁוֹן (באנגלית: port). מנוף זה יוצר לחץ לא רק בפה, אלא גם על הקודקוד ומסילות הסנטר.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:ציוד לבעלי חיים
מריה דומרק

דומרק, 2021
מריה דומרק (ברוסית: Мария Домарк; נולדה ב-25 בדצמבר 1995) היא זמרת-יוצרת, מוזיקאית, דוגמנית ואושיית רשת ישראלית. השתתפה בעונה התשיעית של תוכנית המציאות "האח הגדול".

== ביוגרפיה ==
דומרק נולדה בעיר סנקט פטרבורג שברוסיה, בת לאב רקדן מרקע נוצרי, ולאם רקדנית בלט מרקע יהודי. הוריה התגרשו מספר חודשים לאחר לידתה, בין השאר עקב הדעות האנטישמיות של משפחת אביה. בשנת 2001, בגיל 5 וחצי, עלתה לישראל יחד עם אמה, ולאחר מכן נותק הקשר עם אביה. בתחילה התגוררו בחדרה, ולאחר מכן בבת ים. דומרק רצתה לפתוח דף חדש ועברתה את שמה הפרטי ל"מירי" כדי להיטמע בחברה, אך חזרה להשתמש בשמה המקורי בכיתה ט'. בגיל 16 גילה אותה צלם מקצועי במסיבה, ולאחר מכן החלה להשתתף בהפקות דוגמנות קטנות. במהלך שירותה בצה"ל חתמה בסוכנות דוגמניות.

==קריירה==
דומרק נכללה ברשימת ה-"30 מתחת ל-30" לשנת 2019 של כתב העת "פורבס ישראל".

===דוגמנות===
לדומרק יש מעל מיליון ומאה אלף עוקבים ברשת האינסטגרם, ובעת כניסתה לבית האח הגדול הייתה ממוקמת במקום הרביעי מבין הישראליות מבחינת מספר העוקבים באינסטגרם אחרי גל גדות, בר רפאלי ונטע אלחמיסטר. נכון לשנת 2022, ממוקמת במקום ה-13 מבין הישראליות הנעקבות ביותר באינסטגרם. בשנת 2016 הוחתמה בסוכנות הדוגמנות ״יולי״ אולם בשנת 2018 עזבה והוחתמה בסוכנות הדוגמנות "ITM Models". באותה שנה השתתפה בעונה התשיעית של תוכנית המציאות "האח הגדול" ברשת 13. היא העפילה לגמר וסיימה במקום החמישי. דומרק הופיעה על שער כתבי-עת ישראליים, ובהם "בלייזר", ״לאשה״, ״GO style" ועוד. היא גם הופיעה באתר המגזין הבינלאומי "מקסים". היא החליפה את שיר אלמליח כפרזנטורית בקמפיין של רשת ההנעלה הישראלית "TO GO". באוקטובר 2018 הופיעה בווידאו קליפ "הכל איתך דבש" לשיר של משה פרץ. במהלך 2019 שימשה כפרזנטורית של המותג "לי קופר" בישראל, ביחד עם הזמר איתי לוי, והופיעה בקליפ "זז בטירוף" שהוציאו במסגרת הקמפיין.

===מוזיקה===
דומרק החלה את צעדיה הראשונים כזמרת. ב-2018 הוציאה את הסינגל הראשון שלה "יפה שלי", וב-2019 את "כמו בובה".

בשנת 2021 הוציאה את המיני-אלבום הראשון שלה, אותו כתבה בשפה האנגלית.

בפברואר 2024, שחררה את הסינגל "Mieway" בשפה האנגלית.

==חיים אישיים==
בשנים 2012 עד 2018, דומרק הייתה בזוגיות עם בועז יוסף. השניים נפרדו בסמוך ליציאתה מבית האח הגדול.

בשנים 2018 עד 2024 הייתה דומרק בזוגיות עם רועי קורנבלום, אותו הכירה כשהשתתפו ביחד בתוכנית "האח הגדול".

==קישורים חיצוניים==

* 

==הערות שוליים==

קטגוריה:ישראליות ילידות רוסיה
קטגוריה:ישראלים ילידי רוסיה
קטגוריה:פרזנטוריות ישראליות
קטגוריה:פרזנטורים ישראלים
קטגוריה:עולות בשנות ה-2000
קטגוריה:עולים בשנות ה-2000
קטגוריה:דוגמניות ישראליות
קטגוריה:דוגמנים ישראלים
קטגוריה:בוגרות תיכון בן צבי (קריית אונו)
קטגוריה:בוגרי תיכון בן צבי (קריית אונו)
קטגוריה:פורבס 30Under30: ישראל
קטגוריה:זמרות-יוצרות ישראליות
קטגוריה:מתחרי האח הגדול (ישראל)
קטגוריה:ישראליות שנולדו ב-1995
קטגוריה:ישראלים שנולדו ב-1995
לוטיין קוברה

לוטיין קוברה (שם מדעי: Lutjanus cyanopterus) הוא מין דג גרם ממשפחת הלוטייניים שבסדרת הדקראים החי במערב האוקיינוס האטלנטי לחופי אמריקה. הוא מצוי בסכנת הכחדה בטבע.

זהו המין הגדול ביותר במשפחת הלוטייניים, והוא יכול להגיע לאורך 160 סנטימטר (אך נפוץ יותר באורך 90 ס"מ), ולמשקל מרבי של 57 קילוגרם. הדג בעל צבעים תכלת-ירקרק עם פסים אפורים אופקיים והבטן לבנה. לדג ראש גדול ולסתות חזקות המעוצבות לנשיכה חזקה.

זהו דג טורף הניזון מדגים קטנים יותר ומסרטנים וחסילונים לאורך שוניות אלמוגים ומצעי סלעים במים רדודים עד לעומק 50 מטר. הדג מצוי בין נובה סקוטיה לשפך נהר האמזונאס בברזיל, אך רק לעיתים רחוקות יצפין מעל פלורידה. האזור העיקרי בו הוא נצפה הוא הים הקריבי, בו שוניות טרופיות בהם טרף רב.

דגים אלה מתקהלים כדי להתרבות לאורך הקריבים ומשריצים בתיאום את הביצים והזרע. עקב גודל הדג הוא ניצוד כדיג ספורט, אך אכילת בשרו עלול לגרום לסיגואטרה בדומה לדגי שונית אחרים.

== קישורים חיצוניים ==

==הערות שוליים==

<gallery>
קובץ:Lutjanus cyanopterus SI2.jpg
קובץ:Gfp-cubera-snapper.jpg
</gallery>

קטגוריה:בעלי חיים שתוארו ב-1828
קטגוריה:טקסונים שתוארו בידי ז'ורז' קיווייה
קטגוריה:לוטייניים
קטגוריה:מגה-פאונה של האוקיינוס האטלנטי
קטגוריה:דגי הים הקריבי
לוטיין בשר-כבש

לוטיין בשר-כבש (שם מדעי: Lutjanus analis; באנגלית: Mutton snapper) הוא מין דג גרם גדול ממשפחת הלוטייניים החי במערב האוקיינוס האטלנטי לחופי אמריקה בין מסצ'וסטס לדרום ברזיל ובעיקר במימי הים הקריבי ובמפרץ מקסיקו. הצעירים חיים בין עשבי ים ומנגרובים והבוגרים מעדיפים שוניות אלמוגים וקרקעית סלעית.
== מאפיינים ==
הלוטיין מגיע לאורך ממוצע של 50 סנטימטר, אך נמצאו פרטים באורך 94 ס"מ ובמשקל 15.6 ק"ג. צבעו זית עם פלג גוף תחתון אדמדם, פסים בהירים על צידיו ומעל הראש פסים כחולים. לדג סנפיר גבי גדול דמוי-רעמה הנוטה אחורה וסנפירים אדומים. הוא בעל לסתות חזקות המעוצבות לריסוק טרף ובעל עיניים כתומות. הוא צד בשעות היום ובלילה דגים קטנים יותר, סרטנאים, חסילונים ורכיכות שונות.

דגים אלה חיים בבדידות, אך מתקהלים בעונת הרבייה, אז הם שוחים מעל הים הקריבי ופולטים ענני זרע וביציות לתוך המים.

לדגים אלה בשר משובח מאוד המזכיר טעם של בשר יונקים כמו כבשים.

== קישורים חיצוניים ==

* [https://rotter.net/forum/scoops1/710716.shtml דג כבש נלכד עם שיניים דומות לשיני אדם] באתר רוטר.נט

==הערות שוליים==

קטגוריה:בעלי חיים שתוארו ב-1828
קטגוריה:טקסונים שתוארו בידי ז'ורז' קיווייה
קטגוריה:לוטייניים
קטגוריה:דגי הים הקריבי
לוטיין כלבי

לוטיין כלבי (שם מדעי: Lutjanus jocu) הוא מין של דג גרם ממשפחת הלוטייניים החי במי האוקיינוס האטלנטי. הוא קיבל את שמו עקב ניביו הגדולים המזכירים ניבי כלב. הוא נפוץ במזרח האוקיינוס האטלנטי בין ארכיפלג פטרוס הקדוש למפרץ גינאה ובמערב האוקיינוס האטלנטי בין מסצ'וסטס לדרום ברזיל, בעיקר במימי הים הקריבי.
== מאפיינים ==
אורכו של לוטיין זה עד 128 סנטימטר, אך נפוץ יותר באורך 60 ס"מ והוא יכול לשקול עד 28.6 קילוגרם. הוא בעל צבעים חומים עם צידיים בצבע ברונזה. פני הלוטיין אפורים ולאורך הלחי עובר פס משולש בהיר הממשיך לאורך קו הצד של הדג. כמו ששם הדג מציין הוא בעל שיניים חדות וארוכות העוזרות לו למחוץ את הטרף.

הדג חי בשוניות אלמוגים ובאזורי סלעים רדודים לאורך תפוצתו ופעיל בבדידות. הוא יוצא לצוד בלילות מדגים אחרים, רכיכות וסרטנאים, אותם הוא מוחץ עם שיניו.

הלוטיין מתקהל בשביל להתרבות כשהזכרים פולטים זרע והנקבות ביציות לתוך הים הפתוח. את הביצים הצפות צדים טורפים רעבים שונים.

== קישורים חיצוניים ==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1801
קטגוריה:טקסונים שתוארו בידי מרקוס אליעזר בלוך
קטגוריה:לוטייניים
קטגוריה:דגי הים הקריבי
לוטיין

Lutjanus apodus
Lutjanus viridis
לוטיין (שם מדעי: Lutjanus) הוא סוג של דגי גרם ממשפחת הלוטייניים שבסדרת הדקראים והסוג הגדול ביותר במשפחה.

הלוטיינים נפוצים במימי שוניות אלמוגים בכל האוקיינוסים וחלקם נפוצים גם בים סוף. הצעירים מתפתחים בין שורשי מנגרובים סמוך לחופים, ואצל כמה מינים הצעירים חיים גם במים מליחים או אף בנהרות שונים.

דגים אלה הם טורפים גדולים הצדים במהירות טרף קטן יותר כמו דגים אחרים, סרטנאים ורכיכות. הם פועלים לבד, אך מתרבים בהשרצה בקבוצות גדולות, פולטים תאי זרע וביציות לים הפתוח.

אלה דגי מאכל פופולריים בעלי בשר משובח, אך אלה מהם החיים בשוניות עלולים לגרום לסיגואטרה.

==מינים==

== קישורים חיצוניים ==

קטגוריה:בעלי חיים שתוארו ב-1790
קטגוריה:טקסונים שתוארו בידי מרקוס אליעזר בלוך
קטגוריה:לוטייניים
Grieve

Grieve היא מכונית פתוחה מסוג "Touring car" שפותחה על ידי המהנדס Juan Alberto Grieve בשנת 1908 בלימה, פרו.

מרבית חלקי הרכב יוצרו ב-פרו, מלבד לצמיגים, למתנע, ולמאייד.

דגם ה-"Grieve" היה הדגם הראשון שנבנה באמריקה הדרומית.

דגם ה-"Grieve" הוגדרה בפרו כ"מכונית חסכונית" ("Economy car" .

נשיא פרו אוגוסטו לגיה בלם את ייצור הרכב באמרו: "אנחנו צריכים את המוצרים של מדינות מתקדמות ולא ניסויים עם מוצרים פירואנים". בכך תוכנית לבניית 3 יחידות למשרד הדואר ו-3 מכוניות לעירייה לא יצאה לפועל.

==נתונים טכניים==

*מנוע בעירה פנימית
*5 מושבים (2 קדמיים, 3 אחוריים)
*צמיגים מתוצרת מישלן
*מחיר הדגם - 300 שטרלינג (כמחצית ממחיר מכוניות דומות באירופה)

==הערות שוליים==

קטגוריה:מכוניות קבריולה
קטגוריה:דגמי מכוניות שהושקו ב-1908
קטגוריה:כלי רכב המיוצרים בפרו
שבועיים בעיר זרה

שבועיים בעיר זרה (באנגלית: Two Weeks in Another Town) הוא סרט דרמה אמריקאי משנת 1962 בביומו של וינסנט מינלי. בתפקידים הראשיים הופיעו קירק דאגלס, אדוארד ג'י רובינסון ודליה לביא.

התסריט מבוסס על רומן בשם זה משנת 1960, פרי עטו של הסופר האמריקאי אירווין שו.

לביא הייתה מועמדת לפרס גלובוס הזהב לשחקנית חדשה ומבטיחה לשנת ב-1963 על תפקידה בסרט זה.

==תקציר העלילה==
ג'ק אנדרוס (קירק דאגלאס) הוא כוכב קולנוע שהדרדר לשפל המדרגה. הוא שוהה בקונטיקט, במוסד לגמילה מאלכוהול ושיקום, לאחר שהיה מעורב בתאונת דרכים קשה ובתום גירושין כואבים מאשתו קרלוטה (סיד צ'ריס).

ג'ק מקבל מכתב מבמאי הקולנוע מוריס קרוגר (אדוארד ג'י רובינסון) המבציר בו להגיע לרומא כדי להשתתף בסרט שהוא מביים. לאחר התלבטויות ובהמלצת רופאו, הוא מסכים וטס לאולפני צ'ינצ'יטה ברומא.

כשג'ק מגיע לשם, מתנצל בפניו קרוגר ואומר שהתפקיד שיועד לו נמסר כבר לשחקן צעיר בשם דייוי דרו (ג'ורג' המילטון). יחד עם זאת, קרוגר מציע לג'ק להישאר ולעזור לו בדיבוב הסרט. ג'ק, שנפגע עד עומקי נשמתו, מעוניין לחזור לקונטיקט, אך קרוגר משכנע אותו להישאר ולעבוד ביחד.

ג'ק מחזר אחרי ורוניקה (דליה לביא), צעירה יפהפייה וידידתו של דייוי. ורוניקה וג'ק מבלים יחד בכמה מאתריה המפורסמים של רומא, למגינת ליבו של דייוי. היחסים החמים בין ורוניקה לג'ק, למורת רוחו של דייוי, מקבלים נופך רומנטי וחמתו של דייוי בוערת בו עד שבאחת הפעמים הוא אף מנסה לתקוף את ג'ק. באותה עת, פוגש ג'ק בגרושתו, קרלוטה. קרלוטה, שנשואה מחדש למיליונר לאחר גרושיה מג'ק, מנסה לחזר אחרי ג'ק ולהתקרב אליו שוב.

בדומה לג'ק, שקריירת המשחק שלו נמצאת בשפל המדרגה, גם קרוגר הוא במאי ששיאו מאחוריו. בנוסף לכך, אשתו, קלרה (קלייר טרבור), מציקה לו כל הזמן, מזלזלת בכישוריו ובעיקר שונאת את ג'ק.
משכך, חי קרוגר תחת עומס רגשי כבד ובאאורת מתח מתמדת, המביאה, בסופו-של-דבר, לכך שקרוגר לוקה בהתקף לב. ג'ק מקבל על עצמו לסיים את בימוי הסרט למענו.

עם סיום הצילומים, מגיע ג'ק לבית החולים כדי לבקר את קרוגר. במקום להודות לו, צורחת עליו קלרה ומאשימה אותו כי השתלט על הסרט של בעלה. קרוגר, מצידו, חלש מכדי להעמיד את אשתו על מקומה ומצדד בה.

ג'ק, שנעלב מהנהגותה הנלוזה של קלרה ואף-יותר מכך מ"בגידתו" של ידידו, יוצא בזעם מבית החולים ופוגש במקרה בגרושתו קרלוטה. קרלוטה וג'ק יוצאים יחד למסע מתריס של שתיית אלכוהול ודהירה מטורפת ברחובות רומא. לבסוף, מתעשת ג'ק ומחליט לחזור לארצות הברית לקריירה מחודשת.

==קישורים חיצוניים==

* [https://www.youtube.com/watch?v=fGSajyflIhk קדימון לסרט שבועיים בעיר זרה], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1962
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטים מבוססי ספרים
קטגוריה:סרטי מטרו גולדווין מאייר
קטגוריה:סרטי קירק דאגלס
DeWitt Motor Company

DeWitt Motor Company היה יצרן רכב אמריקאי אשר ייצר מכוניות תחת שם זהה DeWitt Motor Company בסגנון מכונית עידן פליז מסוג "(Runabout (car" בין השנים 1908–1910.

החברה הוקמה על ידי "Virgil DeWitt" מהגר שוודי, שהיגר לארצות הברית.

=="DeWitt Motor Company"==
* הדגם הראשון הוצג באפריל 1908, צבעו היה אדום 
* 2 מושבים - ספסל קדמי
* צמיגי גומי מוצקים 
* תאורה: זוג מנורות שמן
* מחיר היחידה בהשקה עמד על 592.50 דולר
* מפעל היצרן מוקם במנצ'סטר הצפונית שבאינדיאנה

==דגמים==
 
* 2 מושבים - בתצורת "Runabout" (קבריולה)
* 2 מושבים - טנדר (יוצרו מספר יחידות)

==תמונות==
<gallery mode="packed" heights="170">
קובץ:1909DeWittSteeringWheel.jpg | דגם "DeWitt Motor Company", שנת 1909 - מבט לתא הנהג
קובץ:1909DeWittSideRight.jpg | דגם "DeWitt Motor Company", שנת 1909
קובץ:1909DeWittFront.jpg | דגם "DeWitt Motor Company", שנת 1909
קובץ:DeWittLogo.jpg | לוגו "DeWitt Motor Company"
</gallery>

==קישורים חיצוניים==

* [http://www.remarkablecars.com/dewitt.html דגם "DeWitt Motor Company" - תמונה] (remarkablecars.com/dewitt)

==הערות שוליים==

קטגוריה:מכוניות קבריולה
קטגוריה:טנדרים
קטגוריה:דגמי מכוניות שהושקו ב-1908
קטגוריה:מכוניות אמריקאיות